Ningshung ta modo wan maja lam
冬天要预防汽车燃火
时间:2015-01-29 18:15:32 来源:德宏团结报
Shata 11 shang mat wa ai ko nna hkun hkro wa sai majo, modo hkru amu pru wa chye nga ai, dai majo wan sadi lam galo gaja ra ai.
Modo lajang shagreng shaja. Modo go aten na na got hkom jang, dat sharot jak nau gahtet dinglai wa chye ai, mayu e atsom n lajang shagreng ton jang, dat sharot jak ko na gahtet nsa n pru mat wa lu nna wan hkru wa loi ai. Modo lajang shagreng ai hta, mado madu lo malo ni go modo shinggan de sha yu nna gata de go n yu rai ma ai, grau nna go sau pyun bo nbo, wan shakap hkrang hta manghkang rong n rong atsom jep yu ra ai, manghkang mu jang go atsom lajang la ra ai.
Dat gado nna wan hkru wa na hpe htang maja ra ai. Modot hkom nga yang ningshung ta hta hkun hkro ai re nga yang, nbung shada hkra hkat ai shaloi adat chye lot wa ai, dai hta lai nna, dat sumri tsam mat, dat sumri matut n jo rai jang dat gado wa chye ai. Ning re wan tsim-yam hpe htang maja na matu, shong nnan e dat lai hkrang gaja ra ai, dat sumri hten shing nrai nau dingsa mat rai jang, aban galai kau ra ai, dat na-yi hta dat nau lai gaba, dat lai hkrang gan si mat rai jang, lam makau de got jahkring ton nna wan sat, dat npot la kau rai nna, manghkang jep yu ra ai.
Modo gata hta wan hkru wa ai bo arai n mai ton ai. Malut lu ai darai ba ni mado gata ko malut do n mai gabai ai, wan hkrat hpe modo bo ko n mai mara ton ai, wan hkrat go ajan mai bun jang, grai gapo wa loi ai. Dai hta lai nna, mayu e lang ai arai ni, ga shadon yemui ntsin, chyaru machyan, dat si re ni go grai hkru wa loi ai bo hkrai re, aten na na modo gata ko n mai bang ton ai.
Modo wan hkru wa ai lo malong go shara mi ko nna hkru hpang ai re, darai ba ni got nga dangam ko modo wan hkru ai hkat bat manam wa shing nrai wan hkut mong pru wa ai mu jang go, lam makau de modo jahkring ton ai hpang, modo dangkang magap hpe galang ta n mai hpo dat ai, dai nrai yang nbung nsa matsut shang wa nna wan grau ja wa ai, gachyi mi ga-ap hpo nhtom, wan n ja jang she wan sat jak mai lang ai, wan sat jak n lu jang go, zaibu magon bun nna sat mai ai, lama wan nau gaba nna ganing di n lu sat jang go, lau lau hprong yan ra sai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn